# Albert d'Àustria (duc de Teschen)

### De Viquipèdia

L'arxiduc Albert d'Àustria, duc de Teschen.

Albert d'Àustria, arxiduc d'Àustria i duc de Teschen (Viena 1817 - Arco 1895). Arxiduc d'Àustria, príncep d'Hongria i de Bohèmia amb el doble tractament d'altesa reial i imperial que ostentà el ducat de Teschen.

Nat a Viena el dia 3 d'agost de 1817 essent fill de l'arxiduc Carles Lluís d'Àustria i de la princesa Enriqueta de Nassau-Weilburg. Albert era nét per línia paterna de l'emperador Leopold II, emperador romanogermànic i de la infanta Maria Lluïsa d'Espanya; mentre que per via materna ho era del duc Frederic Guillem de Nassau-Weilburg i de l'aristòcrata alemanya Luise von Kirchberg

El dia 1 de maig de 1844 contragué matrimoni a Múnic amb la princesa Hildegard de Baviera, filla del rei Lluís I de Baviera i de la princesa Teresa de Saxònia-Hildburghausen. Hildegard i Albert tingueren tres fills:

- SAIR l'arxiduquessa Maria Teresa d'Àustria, nada a Viena el 1845 i morta a Tübingen el 1927. El 1865 contragué matrimoni a Viena amb el duc Felip de Württemberg.

- SAIR l'arxiduc Carles Albert d'Àustria, nat a Viena el 1847 i mort el 1848.

- SAIR l'arxiduquessa Matilde d'Àustria, nada a Viena el 1849 i morta a Viena el 1867.

L'any 1845 esdevingué governador general de l'Alta Àustria, la Baixa Àustria i de Salzburg, posteriorment hagué de fer front militarment la revolució de 1848. Des de 1851 i fins a 1860 fou governador d'Hongria. L'any 1866 dirigí els exèrcit austríacs que derrotaren a les tropes italiana a la Batalla de Custozza. Esdevingué mariscal de camp l'any 1888.

Albert morí el 18 de febrer de 1897 a Arco.

Obtingut de "http://ca.wikipedia.org../../../a/l/b/Albert_d%27%C3%80ustria_%28duc_de_Teschen%29_8f07.html"

Categoria: Arxiducs d'Àustria

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Magyar
- Italiano
- Nederlands
- ‪Norsk (bokmål)‬
- Polski
- Русский